7. Tilsyn med [adresse] (Åben)
Tidl. politisk behandling BY, 21.12.21, pkt. 10
Forventet sagsgang
BS-U, ØK, BY
Lovgrundlag 
Lov om socialtilsyn, lov om retssikkerhed og administration 
på det sociale område, lov om social service
SAGENS INDHOLD
Byrådet skal i denne sag tage stilling til opfølgningen på det årlige tilsyn på [adresse] døgntilbud 
for udsatte børn og unge, [adresse] i Hadsten. 
[adresse] er et døgntilbud normeret til 10 børn og unge i alderen 0-18 år. Målgruppen er børn og unge med 
omsorgssvigt, tilknytningsforstyrrelse, opmærksomhedsforstyrrelse eller med andre sociale problemer.
Tilsynet er udført af Socialtilsyn Midt, som gennemfører driftsorienterede tilsyn med sociale døgntilbud på 
børne- og voksenområdet. Det er Socialtilsyn Midts opgave at vurdere, om døgntilbuddet fortsat har den 
fornødne kvalitet, herunder om det opfylder de faglige, økonomiske og organisatoriske betingelser for 
godkendelse. Tilsynsrapporten for døgntilbuddet [adresse] er vedlagt som bilag. 
I den samlede vurdering skal Socialtilsyn Midt foretage en konkret vurdering af tilbuddets kvalitet og 
økonomi. 
Vurderingen af tilbuddets kvalitet tager udgangspunkt i syv temaer, jf. bekendtgørelse om lov om 
socialtilsyn § 6, stk. 2. nr. 1-6 og 8. Det er således disse syv temaer, der vurderes i tilsynsrapporten for 
[adresse]. Hvert tema belyses ved, at [adresse] vurderer tilbuddets praksis ud fra en række kriterier 
med tilhørende indikatorer. Dette resulterer i en samlet score på en 5-skala for hver af de syv temaer. Hvis 
der ikke er sket ændringer på et område, kan Socialtilsyn Midt beslutte at undlade temaet eller kun medtage 
det delvist og i øvrigt overføre resultatet fra det seneste tilsyn
VURDERING
Børn og Kultur vurderer på baggrund af dette års tilsynsrapport for [adresse], at tilbuddet er velfungerende 
og yder en tilfredsstillende og relevant indsats for de børn og unge, der er indskrevet.
Børn og Kultur bemærker, at dette års tilsynsrapport ikke har givet anledning til, at Socialtilsyn Midt er 
fremkommet med punkter, der skal forbedres. Det samlede gennemsnit for 2022 er 4,8, hvilket det også 
var i 2020 og 2021. Dette viser, at [adresse] formår at holde den høje score og dermed den høje standard, 
hvilket vurderes at være yderst tilfredsstillende.
Børn og Kultur vil fremhæve følgende konklusioner i tilsynsrapporten for [adresse]:

[adresse] støtter børnene og de unge i at udnytte deres potentialer i forhold til skolegang, uddannelse og 
beskæftigelse.

[adresse] hører, respekterer og anerkender børnene og de unge og giver dem en overvejende indflydelse 
på beslutninger, der vedrører dem selv i hverdagen i tilbuddet.
Byråd
28. juni 2022  19:00
Sagsnr. EMN-2022-01267
DokID: 2613319
Sagsbehandler ssor

Åhusets ledelse formår at skabe rammerne om et tilbud, der udgør en reel og positiv forskel for børnene 
og de unge.

Åhusets medarbejdere har relevante faglige uddannelser, der modsvarer børnene og de unges behov.
Børn og Kultur har som følge af dette års tilsynsrapport ikke iværksat nye tiltag.
ØKONOMI
Der er ingen økonomiske konsekvenser.
INDSTILLING
Direktøren for Børn og Kultur indstiller til Byrådet: 
1.
At tilsynsrapporten fra [adresse] tages til efterretning.
BESLUTNING
Børne- og Skoleudvalget, 7. juni 2022:
Fraværende: Sten Henriksen
Indstilles godkendt.
Økonomiudvalget, 21. juni 2022:
Fraværende: Ingen
Indstilles godkendt.
Byrådet, 28. juni 2022:
Fraværende: Dina Eriksen, Kim Simonsen 
Godkendt.
Bilag
1.
Driftsorienteret tilsyn 2022 (endelig rapport) (2613313)
